Национален конкурс за детска рисунка

на тема „Траките”

Под патронажа на Кмета на Община Казанлък

Организатори:

НЧ ”Възродена Искра – 2000” Казанлък, Икола за изобразително изкуство „Ренина” и Исторически музей „Искра” гр.Казанлък

Траките са един от най-старите индоевропейски народи, който е създал цивилизация и е живял хилядолетия в обширни пространства. Наименованието траки е употребено най-напред от Омир за съюзниците на Троя. Постепенно то разширява обхвата в писмените свидетелства и с помощта на археологически доказателства става ясно, че покрива неизмеримо население, което според Херодот е най-многобройния народ след индийския и ако бяха единни, то биха били непобедими.

Едно от най-властващите тракийски племена е това на одрисите. Според атинския историк Тукидид тяхното царство е най-голямото в Европа между Адриатическо и Черно море.

Казанлъшката долина, наричана от средата на 90-те години на XX век „Долината на тракийските царе“, е свещена територия на Одриското царство. Осеяна е с гробници, мистериозни храмове, над които се издига най-големия досега документиран мегалит в Югоизточна Европа. През ранната елинистическа епоха Севт III построява в свещената територия своята столица Севтополис в 320 г. пр. Хр. Градът е издигнат по предварително направен план върху развалините на укрепена царска резиденция и тракийско селище.

Така е и по цялата територия на нашата Родина – селища, храмове, гробници, съкровища.

Всичко свързано с живота на траките по нашите земи/бит,култура,занаяти/, митовете и легендите впечетлява и интригува, увлича всеки, който е тръгнал по пътя на опознаването на този древен народ.

Обичате Българската история?

Обичате да рисувате?

Включете се в нашия конкурс!

Участието в този конкурс ще даде възможност на всеки от Вас да обогати знанията си за траките, техните бит, култура и архитектура. С помощ могат да се включат и вашите близки /само с информация/.

Прочетете книги, посетете музеи, гледайте филми, говорете с Вашите учители, с историци, скулптури и художници. Всичко това ще бъде Вашата машина на времето, чрез която ще се върнете в древните времена на покритата с тайни тракийска цивилизация.

Тракийската култура се превърна във визитна картичка на България пред света. Ето защо Вашите рисунки ще се превърнат в посланици на добра воля, за популяризиране на богатото тракийско наследство по нашите земи.

Цел

Стимулиране на детското творчество и развиване на познавателните способности на деца и юноши.

Създаване на картинна галерия от детски рисунки с образи и картини по темата, чрез специфичните възможности на различните видове изобразителни изкуства.

Регламент

Всеки от участниците може да участва с до две /2/ свои рисунки по обявената тема, формат 35/50, без ограничения в техниките на изпълнение.

На гърба на всяка рисунка да бъдат записани четливо с молив следните данни - трите имена на участника, пол, възраст, образователна единица (училище, школа и др.), имена на преподавател, адрес за кореспонденция, телефон и e-mail за връзка.

Допуска се и индивидуално участие, в който случай следва да се посочат имена и данни за контакт с родител или настойник.

Участниците се включват в три възрастови групи:

Първа възрастова група – от 7 до 10 год.

Втора възрастова група – от 11 до 13 год.

Трета възрастова група – от 14 до 18 год.

Журито се състои  от художници и историци.

Оценя се изразителността на рисунката, нейната връзка с темата и майсторството при използването на техники в изобразителния процес.

Журито селектира най-добрите рисунки за представянето им в изложба в рамките на Празниците в долината на тракийските царе, които ежегодно се провеждат в гр. Казанлък през последната седмица на месец август.

Изпратените творби и всички права върху рисунките остават запазени за организаторите на конкурса.

**Творби не се връщат!**

**Награди**

Грамоти и материални награди.

Ще бъдат присъдени по три награди във всяка възрастова група.

От 2018 година Исторически музей „Искра”, гр. Казанлък учредява парична награда /200лв./ за отличително групово представяне, която ще бъде присъждана на участвалите с най-голям брой представители в конкурса клас, училище, школа, читалище или друга формация.

Ще бъдат присъдени награди на Община Казанлък, Общинска библиотека „Искра” гр. Казанлък, НЧ Възродена искра – 2000” и фирми – спомоществователи.

Датата и часа за награждаването, както и резултатите ще бъдат обявени в сайта на читалището.

Рисунките трябва да бъдат получени на адрес гр.Казанлък, ул „Георги Бенковски” №11, НЧ ”Възродена искра – 2000”, за конкурс „Траките”, до 20.08.2018, включително.

За контакти и информация: 0431/7 51 57, 0885141434 – Александра Пастърмова

 0898809322 – Ренина Лекова

 [www.vazrodena-iskra.com](http://www.vazrodena-iskra.com),

 e-mail vazrodena.iskra@gmail.com